OpenLLM-France/wikimedia huggingface dataset:
# Het (Bíblia)

Segons el Gènesi, capítol desè, Het és el fill de Canaan (fill de Cam) i avantpassat dels jebuseus, els amorreus, els guirgaixites, els hivites, els arquites, els sinites, els arvadites, els semarites i els hamatites.

## Referències

* ↑ Gènesi. 10:16-18
# Haojing

* Aquest article és sobre l'antiga capital de la Dinastia Zhou, per Haojing'ao vegeu Macau.
Haojing (xinès tradicional: 鎬京, xinès simplificat: 镐京, pinyin: Hàojīng) va ser un dels dos assentaments que va comprendre la capital de la Dinastia Zhou Occidental (1066-770 aEC), l'altre dels quals va ser Fēngjīng (沣京/灃京). Junts eren coneguts com a Fēnghào (沣镐/灃鎬) i es van mantenir en les ribes oposades del Riu Feng (沣河) amb Haojing en la riba oriental. Els descobriments arqueològics indiquen que les ruïnes de Haojing es troben al costat del Riu Fēng al voltant de l'extrem nord del carrer Doumer (斗门街) en l'actualitat Xi'an, Província de Shaanxi. Aquest va ser el centre de govern del Rei Wu de Zhou (r. 1046-1043 aEC).

## Evolució

Després de fundar la seva dinastia, el Rei Wen de Zhou (r. 1099-1056 aEC) va traslladar la capital de Zhou de Qíyì (岐邑) a Fēngjīng; per raons desconegudes, el seu fill el Rei Wu més tard la va traslladar Hàojīng. Fēngjīng va esdevenir el lloc dels Santuaris Ancestrals i jardins de Zhou, mentre que Hàojīng contingué a la residència reial i la seu del govern. L'assentament va ser també conegut com a Zōngzhōu (宗周) per indicar el seu paper de capital dels estats vassalls.

## Referències

* ↑ Tercer rotlle dels Annals Chang'an (长安志) interpretat per Huangfu Mi en el seu Era de Reis (llibre) (帝王世紀)
# Menjamel pit-roig

El menjamel pit-roig (Conopophila albogularis) és un ocell de la família dels melifàgids (Meliphagidae).

## Hàbitat i distribució

Habita manglars, pantans i boscos a les zones costaneres de les illes Aru, oest i sud de Nova Guinea, illes de l'Estret de Torres, nord costaner d'Austràlia, des del nord del Territori del Nord, cap a l'oest fins al nord de Queensland.

## Referències

* ↑ «Menjamel pit-roig». Cercaterm. TERMCAT, Centre de Terminologia. Rev. 22/04/2022(català)
# L'Om-Imprebís

L'Om-Imprebís és una companyia de teatre fundada el 1983 pel director valencià Santiago Sánchez.
La companyia combina un repertori molt variat que abasta des dels clàssics espanyols com Quixot o Don Juan fins a obres de referència de la dramatúrgia universal: Galileu de Bertolt Brecht, Calígula d'Albert Camus o Oncle Vania d'Antón Chéjov. També noves propostes i llenguatges com és el cas de Imprebís –espectacle de teatre d'improvisació– o Els millors sketches de Monty Python –.

## Obres de teatre i autor/a

Heredarás la lluvia. Dirigeix: Santiago Sánchez.
Vidas enterradas:
* Manuel España de Juan José Millás
* Las cuentas de Carmencita de Juan Mayorga
* El que guarda de Mafalda Bellido
* A los pies del Moncayo de Alfonso Plou
* Primitivo Florián de Laila Ripoll
* Tertulia de Pepe Viyuela
Tu mano en la mía de Carol Rocamora
Pels pèls/ Por los pelos de Paul Pörtner
La crazy class, creat i dirigit per Santiago Sánchez
Imprebís de Michel López
Un obús en el cor. Adaptació de text: Wajdi Mouawad

## Premis

* Premi onda cero “valencianos en la onda” pels 25 anys
* Premi avetid d'or 2008 pels 25 anys

## Referències

* ↑ «El director de L'Om Imprebís se pasa a la zarzuela» (en castellà). El País, 24-06-2006. [Consulta: 1r gener 2014].
* ↑ «IMPREBÍS > IMPREBÍS». [Consulta: 9 abril 2021].
* ↑ «Onda Cero Radio Valencia Entregó sus Premios "Valencianos en la Onda"» (en castellà). Fallas.com, 15-11-2006. [Consulta: 26 agost 2013].
* ↑ Equiliquà, n.17, 2008, pàg. 42.
# Guàrdia Colonial dels territoris espanyols del Golf de Guinea

La Guàrdia Colonial dels territoris espanyols del Golf de Guinea (també coneguda com a Guàrdia Colonial o Guàrdia Colonial Africana) va ser un cos que va assumir les competències duaneres, militars i policials als territoris de la Guinea Espanyola des de principis del segle XX fins a la independència dels territoris.

## Creació del cos

La Guàrdia Colonial va néixer a conseqüència de la Llei de Pressupostos de 1908, que establia la substitució de la guarnició d'Infanteria de Marina, la Guàrdia Civil i el resguard de Duanes per un sol cos que pogués assumir totes les funcions d'aquests tres.
Explicava a la seva creació amb 430 homes entre europeus i indígenes, la qual cosa suposava un augment de més del 12% en la plantilla pel que fa a la suma dels tres cossos als quals substituïa.
La composició d'aquesta primera plantilla es va fixar en 1 capità, 3 primers tinents, 7 segons tinents, 14 sergents, 42 caporals i 1 corneta europeu habilitat de cap -tots ells de la Guàrdia Civil-, 1 músic major, també d'origen europeu, així com 12 cornetes, 6 guàrdies de 1ª, 320 guàrdies de 2ª, 6 músics de 1a, 12 músics de 2a i 6 alumnes de música, tots ells indígenes.

## Referències

* La Guardia Civil en el Golfo de Guinea (1904-1969)
* El Armamento de la Guardia Colonial y Territorial de la Guinea Española
# Het Bildt

Het Bildt (It Bilt en frisó) és un municipi de la província de Frísia, al nord dels Països Baixos. L'1 de gener de 2009 tenia 10.927 habitants repartits per una superfície de 116,51 km² (dels quals 24,22 km² corresponen a aigua). Limita al nord amb el mar, a l'est amb Ferwerderadiel i al sud amb Franekeradeel, Menaldumadeel, Ljouwert i Leeuwarderadeel.

## Centres de població

Font: CBS

## Administració

El consistori actual, després de les eleccions municipals de 2007, és dirigit per Aucke van der Werff. El consistori consta de 15 membres, compost per:
* Partit del Treball, (PvdA) 5 escons
* Crida Demòcrata Cristiana, (CDA) 4 escons
* Grup de Treball Het Bildt, 2 escons
* Partit Popular per la Llibertat i la Democràcia, (VVD) 2 escó

## Galeria d'imatges

* Escola Ulbe van Houten
* Església de Sint Annaparochie
* Parc de Sint Jacobiparochie

## Enllaços externs

* www.hetbildt.nl
# Oberhaslach

Oberhaslach (en alsacià Ewerhosle) és un municipi francès, situat a la regió del Gran Est, al departament del Baix Rin. L'any 2005 tenia 1.792 habitants.
Forma part del cantó de Mutzig, del districte de Molsheim i de la Comunitat de comunes de la Regió de Molsheim-Mutzig.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.004 | 1.022 | 1.108 | 1.145 | 1.333 | 1.505 |

## Administració

Llista d'alcaldes :
| Període | Identitat | Partit |
| 2001- | Pierre Bock | |
# Mercè Galí

Mercè Galí (Barcelona, 1973) és una il·lustradora catalana.
Va créixer envoltada de contes a la llibreria dels seus pares, la Llibreria Galí del carrer Verdi nº 52, a la Vila de Gràcia. Va estudiar a l'Escola Llotja de Barcelona i es va llicenciar en Belles Arts per la Universitat de Barcelona amb l'especialitat de gravat.
Treballa sobretot en l'àmbit de la il·lustració infantil i juvenil per diferents editorials catalanes (Combel, Flamboyant, La Galera...), d'àmbit estatal (Nubeocho, La Guarida, Litera libros...) i de l'estranger (Langue au chat, Frimousse, Kite edizioni,Coccole books, Amanuta). Els seus llibres s'han traduït a diferents idiomes (xinès, coreà, italià, francès, anglès, euskera, alemany).
Col·labora habitualment a Cavall Fort i Tatano. Té nombrosos llibres publicats de poesia il·lustrada per a infants, d'autors com: Lola Casas, Miquel Desclot, Salvador Comelles o Joana Raspall.
Dins de l'àmbit publicitari, és autora del cartell de les Festes de la Laia al 2006 de Barcelona, el cartell de Món Llibre 2009 i de diversos programes i cartells de l'Auditori de Barcelona per a espectacles infantils.
Ha estat seleccionada a la 24ªBiennal d'il·lustració de Bratislava el 2013 amb els llibres "Guirigall al Mercat" i "Lluís Llach, de gran vull ser cantautor" de Pep Molist i editats per ed. Efadós.
A la International Children’s Book Fair in Bologna 2019, el llibre El meus primeurs haïkús va ser seleccionat dins els millors Toddler Books, i el llibre El Petit Indi va formar part de l'exposició, dins la Fira, dels 10 finalistes del concurs Silent Book Contest.
Paral·lelament, s'endinsa en el món creatiu del llibre d'artista i del gravat amb diferents projectes personals i col·lectius i participa en diferents exposicions d'il·lustració i llibre d'artista.
Exposa a la fira internacional d'art contemporani de Bolonya Arte Fiera amb la mostra "Pagine d'arte. Il libro d'artista: avanguardie storiche e produzioni contemporanee" (2016), i a l'Accademia di Belle Arti di Catania amb l'exposició “I segni di Agathae”(2016). Participa en l'edició d' Arts Libris 2016.
De tant en tant compagina la il·lustració de llibres amb la docència impartint tallers creatius per a infants i classes de gravat per a adults a l'Escola d'Art municipal Manolo Hugué.

## Referències

* ↑ «L'equip del Xup -Xup». Escola Tantàgora, 26-03-2015. Arxivat de l'original el 2016-11-16 [Consulta: 15 novembre 2016].
# Barbadians al Regne Unit

Els barbadians britànics (en anglès barbadian british o, col·loquialment, bajan british) són els ciutadans i residents del Regne Unit i que són plenament o parcialment originaris de l'illa del Carib, Barbados.

## Població

Segons el cens del 2001 hi ha unes 22.000 persones nascudes a Barbados que viuen al Regne Unit. Aquests representen el 8% dels caribenys en aquest estat europeu. El 2001, Barbados era el segon lloc més comú de naixement en el carib per als britànics i el 47è de totes les nacions. No es coneix quants britànics tenen ascendents de Barbados, tot i que els caribenys negres són un grup oficial dels censos britànics. Dels 565.900 afrocaribenys que hi havia al Regne Unit el 2001 (750.000 el 2008), menys de 250.000 havien nascut al Carib.

## Llista de notables barbadians al Regne Unit

* John Archer, Polític i activista racial
* Richard Blackwood, Actor i comediant de TV
* Dennis Bovell, guitarrista de reggea i productor musical
* Emmerson Boyce, Futbolista
* Ashley Cole, Futbolista. Actualment del Chelsea FC.
* Des'ree, cantant de pop i soul
* Joe Fortes, Navegant i figura llegendària de la història de Vancouver
* Michael Gilkes, Futbolista
* Ainsley Harriott, Chef famós.
* George Harris, Actor de cinema, televisió, ràdio i musicals
* Jimmy Senya Haynes, membre de la banda Steel Pulse i un dels dos barbadians que han guanyat el Grammy
* Alison Hinds, artista de soca
* Paul Ifill, Futbolista
* Chris Jordan, Jugador de cricket
* Dean Leacock, Futbolista del Derby County
* Shaznay Lewis, cantant de la banda All Saints
* Mark McCammon, Futbolista del Gillingham
* Julian Marley, Músic de reggae i fill de Bob Marley
* Zeeteah Massiah, cantant del grup musical Arizona
* Ms. Dynamite, cantant de rap, hip-hop i R&B. Guanyador del premi Mercury
* Oliver Skeete, Actor i showman
* Anthony Straker, Futbolista
* Tegan Summer, Actor, productor i guionista
* Walter Tull, primer negre jugador de la primera divisió de futbol anglesa i primer negre oficial d'infanteria de l'Exèrcit britànic.
* Wilfred Wood, primer bisbe negre de l'església d'Anglaterra i llistat com a segon a la llista dels 100 Negres britànics.
* Michael X, Revolucionari negre i activista per als drets civils
* Gary Younge, Periodista i autor

## Galeria

* Dennis Bovell
* Ashley Cole
* Dean Leacock
* Shaznay Lewis
* Tegan Summer

## Referències

* ↑ «Country-of-birth database». Organisation for Economic Co-operation and Development. [Consulta: 21 setembre 2008].
* ↑ «EXCEL».
* ↑ «2001 UK Census». Arxivat de l'original el 2008-09-15. [Consulta: 20 febrer 2009].
* ↑ BBC Born Abroad, Caribbean

## Vegeu també

* Diàspora africana
* Afroamericans

## Enllaços externs

* BBC Born Abroad - The Caribbean
* National Council of Barbadian Associations UK Arxivat 2008-05-09 a Wayback Machine.
* ITZ Barbadian Arxivat 2011-07-21 a Wayback Machine.
* BBC Born Abroad, the Caribbean
* Barbados Embassy London
# Richard Vivien

Richard Vivien (Torigni-sur-Vire, 25 de març de 1967) va ser un ciclista francès. No va passar mai al professionalisme i del seu palmarès destaca el Campionat del Món en ruta de 1987.

## Palmarès

* 1987
** Campió del món en ruta amateur
** Vencedor d'una etapa a la Volta a Renània-Palatinat
** Vencedor de 2 etapes al Tour de Normandia
* 1989
** Vencedor d'una etapa a la Ronda de l'Oise
* 1990
** Vencedor d'una etapa al Tour de Normandia
* 1991
** 1r a la Ruban Granitier Breton
* 1993
** 1r al Tour de la Manche

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Het (desambiguació)

«Het» té aquests significats:
* Het (Bíblia)
* Het, poble indígena de l'Argentina
# Nossa Senhora da Boa Fé

Nossa Senhora da Boa Fé és una freguesia portuguesa del concelho d'Évora, amb 33,62 km² de superfície. La seva densitat de població és d'11,2 hab/km².

## Galeria

* Església i Junta de Freguesia de Nossa Senhora dona Boa Fé
# Guarinoïta

La guarinoïta és un mineral de la classe dels sulfats.

## Classificació

Segons la classificació de Nickel-Strunz, la montetrisaïta pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: felsőbanyaïta, langita, posnjakita, wroewolfeïta, spangolita, ktenasita, christelita, campigliaïta, devil·lina, ortoserpierita, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaita, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, lawsonbauerita, torreyita, mooreïta, namuwita, bechererita, ramsbeckita, vonbezingita, redgillita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i calcoalumita.

## Característiques

La guarinoïta és un sulfat de fórmula química (Zn,Co,Ni)₆(SO₄)(OH,Cl)$_{10}$·5H₂O. Cristal·litza en el sistema hexagonal. La seva duresa a l'escala de Mohs és 1,5 a 2. Quantitats menors de níquel i cobalt poden reemplaçar el zinc en la seva estructura.

## Formació i jaciments

La guarinoïta es forma com a mineral secundari en zones d'oxidació. Ha estat descrita a França i als Estats Units.

## Referències

* ↑ «Guarinoite» (en anglès). Mindat. [Consulta: 7 novembre 2015].
# Microsoft Comic Chat

El Microsoft Comic Chat, més tard Microsoft Chat (no confondre amb Windows Chat o WinChat) és un client gràfic d'IRC creat per Microsoft, publicat per primera vegada amb Internet Explorer 3.0 al 1996. El Comic Chat va ser desenvolupat per l'investigador de Microsoft David Kurlander, amb el grup de recerca de Microsoft "Virtual Worlds Group" i més tard amb un grup de la divisió d'Internet de Microsoft comandat per ell mateix.
La principal funció de Comic Chat, que el diferència de la resta de clients d'IRC és que va permetre un dibuix (avatar) que representés a l'usuari; aquest personatge podia expressar emocions específiques, fent l'acció de xatejar una experiència més emotiva i expressiva. Tots els personatges i fons van ser creats pel dibuixant Jim Woodring. Més tard, es van habilitar eines que permetien crear personatges i fons als usuaris.
El Comic Chat va començar com un projecte d'investigació, es va publicar un document descrivint aquesta tecnologia al SIGGRAPH '96.
El Microsoft Comic Chat duia instal·lada una font personalitzada, la Comic Sans de Microsoft, que els usuaris podien utilitzar en altres aplicacions i documents.
Es va canviar el nom a Microsoft Chat 2.0 i es va incloure amb Internet Explorer i el llavors nou Outlook Express, a finals dels 1990. La versió 2.5 inclosa amb Internet Explorer 5 va ser l'última actualització.

## Referències

* ↑ Comic Chat - Resources (anglès)
* ↑ Download Page for Microsoft Comic Chat 2.5 Character Editor (anglès)
* ↑ Comic Chat (Reprinted from SIGGRAPH '96 Proceedings) (anglès)
* ↑ PC Pro: Focus: Broadband: Product Reviews: Internet Explorer 4 Arxivat 2005-03-21 a Wayback Machine. (anglès)
* ↑ Paul Thurrott's SuperSite for Windows: Internet Explorer 5 Reviewed (anglès)
# Barbados Museum & Historical Society

Barbados Museum & Historical Society, en català Museu i societat històrica de Barbardos és el nom que rep un museu al país antillà de Barbados. Va ser establert l'any 1931 i té prop de 500.000 objectes. El museu va començar com una societat històrica fundada pel Sr Eustace Maxwell Shilstone. En aquest moment, el mandat de la societat històrica era la de estudiar i deixar constància permanent de la història de l'illa, les seves famílies i els principals homes públics, edificis antics i altres assumptes d'interès per als antiquaris a Barbados ia l'estranger.

## Referències

* ↑ Directors del museu
* ↑ HIstòria del museu Arxivat 2011-08-14 a Wayback Machine. (anglès)

## Enllaços externs

* The Barbados Museum & Historical Society Arxivat 2010-05-05 a Wayback Machine. (anglès)
# Rix (Jura)

Rix és un municipi francès situat al departament del Jura i a la regió de Borgonya - Franc Comtat. L'any 2007 tenia 67 habitants.

## Demografia
### Població

El 2007 la població de fet de Rix era de 67 persones. Hi havia 27 famílies de les quals 8 eren unipersonals (8 dones vivint soles i 8 dones vivint soles), 11 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 28 habitatges, 27 eren l'habitatge principal de la família i 1 estava desocupat. 25 eren cases i 3 eren apartaments. Dels 27 habitatges principals, 21 estaven ocupats pels seus propietaris, 2 estaven llogats i ocupats pels llogaters i 5 estaven cedits a títol gratuït; 1 tenia dues cambres, 5 en tenien tres, 6 en tenien quatre i 16 en tenien cinc o més. 25 habitatges disposaven pel capbaix d'una plaça de pàrquing. A 12 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rix el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 8 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 8 | 40 a 44 | 4 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 8 |
| 4 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 45 persones, 36 eren actives i 9 eren inactives. Les 36 persones actives estaven ocupades(20 homes i 16 dones).. De les 9 persones inactives 3 estaven jubilades, 5 estaven estudiant i 1 estava classificada com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa alimentària, 1 d'una empresa de construcció, 1 d'una empresa d'hostatgeria i restauració i 1 d'una empresa de serveis.
L'únic servei als particulars que hi havia el 2009 era un electricista.
L'any 2000 a Rix hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Rix a l'INSEE.
* Évolution et structure de la population Fitxa amb el detall de dades de Rix a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Kryptolebias gracilis

Kryptolebias gracilis és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 2,8 cm de longitud total.

## Distribució geogràfica

Es troba a Sud-amèrica: Brasil (Mato Grosso).

## Referències

* ↑ BioLib (anglès) i (txec)
* 1 2 FishBase (anglès)

## Bibliografia

* Costa, W.J.E.M.: Kryptolebias gracilis n. sp. (Teleostei: Cyprinodontiformes: Rivulidae): a new killifish from the Saquarema Lagoon basin, southeastern Brazil. aqua International Journal of Ichthyology, 13 (1): 7-12. Any 2007.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Guan barbat

El guan barbat (Penelope barbata) és una espècie d'ocell de la família dels cràcids (Cracidae) que habita la selva humida i bosc de muntanya del vessant occidental dels Andes, al sud-oest de l'Equador i nord-oest del Perú.
# Síndrome de West

La síndrome de West és un trastorn epilèptic poc comú a rar en nadons, nens i adults. Rep el nom en memòria del metge anglès William James West (1793-1848), que el va descriure per primera vegada en un article publicat a The Lancet el 1841. El cas original descrivia realment el seu propi fill. Altres noms per a aquest trastorns són "encefalopatia mioclònica infantil", "epilèpsia generalitzada amb flexió", "malaltia de Kinsbourne" o "síndrome de Kinsbourne". La síndrome de West en l'ús modern és la tríada d'espasmes infantils, un patró EEG patognomònic (anomenat hipsarrítmia) i regressió del desenvolupament, encara que la definició internacional només requereix dos d'aquests tres elements.
La síndrome està relacionada amb l'edat, es produeix generalment entre el tercer i el dotzè mes, generalment es manifesta al voltant del cinquè mes. Hi ha diverses causes. La síndrome sovint és causada per una disfunció cerebral orgànica l'origen de la qual pot ser prenatal, perinatal (causat durant el part) o postnatal.

## Referències

* ↑ West, W. J. «On a Peculiar Form of Infantile Convulsions». The Lancet, vol. 35, 911, 1841, pàg. 724–725. DOI: 10.1016/S0140-6736(00)40184-4.
* ↑ «West's syndrome». Whonamedit? A dictionary of medical eponyms. Ole Daniel Enersen.
* ↑ Termcat
* ↑ «NINDS Infantile Spasms Information Page». Arxivat de l'original el de desembre 13, 2016. [Consulta: January 10, 2012].
# Nossa Senhora da Conceição (São Filipe)

Nossa Senhora da Conceição és una freguesia (parròquia civil) de Cap Verd. Cobreix la part sud del municipi de São Filipe. La freguesia consta dels següents assentaments:
* Brandão
* Cabeça do Monte
* Curral Ochô
* Cutelo
* Forno
* Jardim
* Lacacã
* Lagariça
* Luzia Nunes
* Miguel Gonçalves
* Monte Grande
* Monte Largo
* Patim
* Salto
* São Filipe
* Tongom
* Vicente Dias
# Himne de Suïssa

El Salm Suís o Càntic Suís (en alemany Schweizerpsalm; en francès Cantique suisse; en italià Salmo Svizzero; en romanx Psalm svizzer) és l'himne nacional de Suïssa.
La història de l'actual himne nacional suís data de 1841, quan l'himne va ser compost pel monjo cistercenc de l'abadia de Wettingen Alberich Zwyssig (1808-1854). Des de llavors l'himne va ser cantat sovint en esdeveniments nacionals. En 1961 va ser admès provisionalment, fins que va ser declarat himne oficial de la Confederació l'1 d'abril de 1981.

## Modificació

A partir del 30 de març de 2015, els ciutadans de Suïssa van poder triar un nou himne nacional per al seu país en una votació organitzada en Internet.
D'un total de 208 propostes inicials sis foren sotmeses a la consulta online per determinar fins al 15 de maig les tres millors.
Després, aquestes tres propostes van seguir en la votació a Internet fins al 6 de setembre, abans d'una gala a la televisió pública suïssa el 12 de setembre en la qual els teleespectadors van poder votar una vegada més via telèfon i missatges de text.
El tema més votat fou presentat al Govern federal helvètic per a la seva consideració com a nou himne nacional de Suïssa.

## Referències

* ↑ «Comment un chant d'église est devenu hymne national» (en francès). Commission de coordination pour la présence de la Suisse à l'étranger. Arxivat de l'original el 2014-02-02. [Consulta: 19 octubre 2023].
* ↑ Schelbert, Leo. Historical Dictionary of Switzerland (en anglès). Scarecrow Press, 2007-04-23. ISBN 978-0-8108-6447-4.